Qui és Isabel Fernández Gutiérrez?
Isabel Fernández Gutiérrez (Alacant, 1 de febrer de 1972) és una judoka valenciana, ja retirada, guanyadora de dues medalles olímpiques. Actualment exerceix de regidora a l'ajuntament de la seva ciutat. Prové d'una família originària de Selaya (Cantàbria). L'any 2000 fou guardonada amb la Reial Orde del Mèrit Esportiu.
Va participar, als 24 anys, en els Jocs Olímpics d'estiu de 1996 realitzats a Atlanta (Estats Units), on va aconseguir guanyar la medalla de bronze en la prova femenina de pes lleuger (-56 kg.). En els Jocs Olímpics d'estiu de 2000 realitzats a Sydney (Austràlia) aconseguir guanyar la medalla d'or en aquesta mateixa prova, en guanyar a la final la cubana Driulis González i esdevenint la segona judoka espanyola en aconseguir la victòria en aquesta prova després de la victòria l'any 1992 de la judoka Miriam Blasco. En els Jocs Olímpics d'estiu de 2004 realitzats a Atenes (Grècia) finalitzà en cinquena posició, aconseguint així un diploma olímpic. Finalment en els Jocs Olímpics d'estiu de 2008 realitzats a Pequín (República Popular de la Xina), la seva última participació olímpica, finalitzà novena.
Al llarg de la seva carrera ha guanyat quatre medalles en el Campionat del Món de judo, una d'elles d'or; així com tretze medalles en el Campionat d'Europa, sis d'elles d'or.
Membre del Partit Popular, es presentà a les eleccions municipals de l'any 2007 de la seva ciutat natal. Fou escollida regidora i posteriorment fou nomenada regidora d'esports d'aquesta ciutat.
És una judoka valenciana.